**Informacija apie vandens telkinių cheminę būklę pagal valstybinio monitoringo rezultatus (pagal Nuotekų tvarkymo reglamento 1 ir 2 priedo medžiagų AKS viršijimus**) **2019 m.**

**Upių ir Kauno marių vandens cheminė būklė**

2019 m. pavojingų medžiagų valstybinis monitoringas buvo vykdomas 8-iose upių vietose: Nemune žemiau Kauno ties Kulautuva LTR136, Nemune aukščiau Rusnės, aukščiau Leitės LTR13, Skirvytėje ties Rusne LTR127, Neryje aukščiau Panerių LTR1488, Šyšoje žemiau Šilutės LTR20, Šventosios žiotyse LTR138, Minijoje ties Suvernais LTR266, Akmenos-Danės žiotyse LTR77.

Pagal Valstybinę aplinkos monitoringo 2018-2023 metų programą (toliau – Programa), patvirtintą Lietuvos Respublikos Vyriausybės 2018 m. spalio 3 d. nutarimu Nr. 996 „Dėl Valstybinės aplinkos monitoringo 2018-2023 metų programos patvirtinimo“, upėse buvo ištirti sunkieji metalai: kadmis, švinas, gyvsidabris ir nikelis. Vandens mėginiai buvo imami 12 kartų per metus.

Atsižvelgiant į 2019 m. upių monitoringo rezultatus, sunkieji metalai vandenyje didžiausias leistinas (DLK-AKS) ir koncentracijas pagal metinį vidurkį (MV-AKS), nurodytas Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“, 1 ir 2 priede, neviršijo ir 2019 m. ištirtų vandens telkinių cheminė būklė yra gera.

Pagal Programą pavojingų medžiagų monitoringas Kauno mariose atliekamas kas 3 metus, todėl 2019 m. pavojingos medžiagos Kauno mariose nebuvo tirtos.